
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 275 

7 Απριλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΚΥΑ 30512/9.8.91 ενισχύσεις ναυ¬ 
πηγικών επιχειρήσεων και ναυπηγικών εργασιών 

((ΦΕΚ 740/Β/13.9.91), όπως ισχύει . 1 

Αναγνώριση της δυνατότητας ανάληψης εργασιών 

ελέγχου που αφορούν τα σκάφη αναψυχής. 2 

Καθορισμός ύψους Δώρου Εορτών Πάσχα 1997 των 

Εφημεριδοπωλών όλης της χώρας . 3 

Επσναπρόσληψη υπαλλήλων στον Ο.Δ.Ι.Ε. κατά ειδι¬ 
κότητα για την κάλυψη παγίων και διαρκών αναγκών 4 
Ανασυγκρότηση ειδικής επιτροπής προσδιορισμού της 
αξίας των επαγγελματιών ποδοσφαιριστών . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11522/Φ7.Β/136 (1) 

Τροποποίηση της ΚΥΑ 30512/9.8.91 ενισχύσεις ναυπηγι¬ 
κών επιχειρήσεων και ναυπηγικών εργασιών ((ΦΕΚ 
740/Β/13.9.91), όπως ισχύει. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29Α του Ν. 1262/82 που 
προστέθηκε με το άρθρο 2 του Ν. 1880/90 και διατηρή¬ 
θηκε σε ισχύ με το άρθρο 23 παρ. 13 του Ν. 1892/90. 

2. Τις διατάξεις του άρθρου 2 παρ. ια, του Ν. 1338/ 
1983, όπως προστέθηκε με το άρθρο 2 του Ν. 1880/1990 
(Α' 39). 

3. Τη διάταξη του άρθρου 23 παρ. 1 και 4 του Ν. 
1892/90 (ΦΕΚ 101 /Α/31.7.90), όπως τροποποιήθηκε με 
το άρθρο 2 του Ν. 2234/94. 

4. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», όπως ισχύει. 

5. Τις διατάξεις του Π.Δ. 27/96 (ΦΕΚ 19/Α/1.2.96) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

6. Τις διατάξεις του Π.Δ. 229/86 (ΦΕΚ 70/Α/6.7.1986) 
«Σύσταση και Οργάνωση της Γενικής Γραμματεία Βιομη¬ 


χανίας» και τις διατάξεις του Π.Δ. 395/89 «Οργανισμός 
της Γενικής Γραμματείας Βιομηχανίας». 

7. Την ΚΥΑ 30512/9.8.91 «Ενισχύσεις ναυπηγικών επι¬ 
χειρήσεων και ναυπηγικών εργασιών», όπως τροποποιή¬ 
θηκε με τις 44128/28.11.94 και 24577/13.6 95 και 
26194/Φ 7Β 440/4.9.1996 όμοιες. 

8. Τον υπ’ αριθ. 1904/27.9.96 κανονισμό του Συμβου¬ 
λίου, αποφασίζουμε: 

Άρθρο 1 

Στο άρθρο 2 της Κ.Υ.Α. 30512/9.8.1991, όπως ισχύει 
προστίθεται παράγραφος 2, ως εξής: 

«2. Σε περίπτωση ναυπήγησης ή μετασκευής πλοίου με 
ευθύνη του ιδιοκτήτη και ανάθεσης επί μέρους εργασιών 
σε υπεργολάβους, μπορεί να χορηγούνται στον ιδιοκτήτη 
του πλοίου οι ενισχύσεις της περίπτωσης (α) της παραγρά¬ 
φου 1 του άρθρου 3, όπως αυτή διαμορφώνεται με την πα¬ 
ρούσα, υπολογιζόμενες βάσει του συνολικού κόστους ναυ¬ 
πήγησης ή μετασκευής του πλοίου, εφαρμοζομένων αναλό- 
γως των οριζομένων στην παράγραφο 2 του ίδιου άρθρου, 
όπως αυτή επίσης διαμορφώνεται με την παρούσα. 

Για την εφαρμογή της διάταξης αυτής εφαρμόζεται 
αναλόγως η διάταξη της παραγράφου 5 του άρθρου 4». 

Αρθρο 2 

Οι παράγραφοι 1 και 2 του άρθρου 3 της Κ.Υ.Α. 30512/ 
9.8.91, όπως ισχύει, αντικαθίστανται ως εξής: 

«1. Στις ναυπηγικές επιχειρήσεις της περίπτωσης (στ) 
του άρθρου 1 που είναι εγκατεστημένες σε οποιαδήποτε 
περιοχή της χώρας επιτρέπεται να χορηγούνται: 

(α) Ενισχύσεις στην παραγωγή προς υποστήριξη της 
ναυπήγησης και μετασκευής πλοίων. Οι ενισχύσεις αυτές 
συνίστανται σε επιχορήγηση του Δημοσίου για την κάθε 
ναυπήγηση ή μετασκευή πλοίου που πραγματοποιεί. 

(β) Ενισχύσεις που συνίστανται στην κάλυψη ζημιών. 

(γ) Ενισχύσεις για τη διάσωση και κάθε άλλη μορφή ενι¬ 
σχύσεων λειτουργίας που δεν συνοδεύουν άμεσα συγκε¬ 
κριμένα μέτρα αναδιαρθρώσεως τα οποία καλύπτονται 
από το άρθρο 4. 

2. Η επιχορήγηση που μπορεί να χορηγηθεί στα πλαίσια 
των ενισχύσεων της περίπτωσης (α) της προηγούμενης 
παραγράφου 1 για πλοία συμβατικής αξίας μεγαλύτερης ή 
ίσης των 10 εκατ. ΕΟυ για την υποστήριξη της κατάρτισης 
και υλοποίησης των συμβάσεων ορίζεται σε ποσοστό 9% 
για ναυπήγηση και 4,5% για μετασκευή επί της συμβατι¬ 
κής αξίας. 

Προκειμένου για πλοία συμβατικής αξίας κάτω των 10 
εκατ. ΕΟΙΙ που προορίζονται για εθνική χρήση, η επιχορή¬ 
γηση που μπορεί να χορηγηθεί οτα πλαίσια των ενισχύ¬ 
σεων της περίπτωσης (α) της προηγούμενης παρ. 1 για 
την υποστήριξη της κατάρτισης και υλοποίησης συμβά¬ 
σεων για ναυπήγηση ή μετασκευή πλοίων ορίζεται σε πο¬ 
σοστό 9% της σχετικής σύμβασης κόστους ναυπήγησης ή 
μετασκευής του πλοίου. 

Γία πλοία συμβατικής αξίας κάτω των 10 εκατ. ΕΟΙΙ που 
δεν προορίζονται για εθνική χρήση το ποσοστό επιχορή¬ 
γησης ορίζεται σε 4,5%». 

Σε περίπτωση που σε συγκεκριμένο ναυπηγείο παρέχο¬ 
νται και οι ενισχύσεις των περιπτώσεων (β) και (γ) της 
προηγούμενης παραγράφου 1, το συνολικό ποσό των ενι¬ 
σχύσεων (β) και (γ) δεν δϋνσται να υπερβαίνει, προστιθέ¬ 
μενου σε αυτό και του συνολικού ποσού των επιχορηγή¬ 
σεων που μέσα στο συγκεκριμένο έτος καταβάλλονται στο 
ναυπηγείο για μεμονωμένες συμβάσεις ναυπήγησης και 
μετασκευής πλοίων, το επιτρεπόμενο με την παρούσα πα¬ 
ράγραφο όριο. 

Στο συνολικό ποσό των ενισχύσεων του προηγούμενου 
εδαφίου συνυπολογίζεται και κάθε άλλη μορφή ενίσχυσης 
προς το ναυπηγείο κατά την έννοια της περίπτωσης (δ) 
του άρθρου 1 καθώς και οι ενισχύσεις του άρθρου 2». 

Άρθρο 3 

1. Οι παράγραφοι 1 και 2 του άρθρου 6 της ΚΥΑ 30512/ 

9.8.91, όπως ισχύουν, αντικαθίστανται ως εξής: 

«1. Οι αιτήσεις ναυπηγείων για την υπαγωγή τους στις 
ενισχύσεις του άρθρου 3 υποβάλλονται παράλληλα στη 
Διεύθυνση Έγκρισης και Ελέγχου Ιδιωτικών Επενδύσεων 
του Υπουργείου Εθνικής Οικονομίας και στην 3η Κλαδική 
Διεύθυνση της Γενικής Γραμματείας Βιομηχανίας του 
Υπουργείου Ανάπτυξης. 

2. Οι αιτήσεις ναυπηγείων για την παροχή των ενισχύ¬ 
σεων των παραγράφων 1, 2 και 3 του άρθρου 4, υποβάλ¬ 
λονται παράλληλα στη Διεύθυνση Έγκρισης και Ελέγχου 
Ιδιωτικών Επενδύσεων του Υπουργείου Εθνικής Οικονο¬ 
μίας και στην 3η Κλαδική Διεύθυνση της Γ ενικής Γ ραμμα- 
τείας Βιομηχανίας του Υπουργείου Ανάπτυξης. 

Ειδικά για αιτήσεις παροχής των ενισχύσεων των εδα¬ 
φίων α και β της παραγράφου 1 του άρθρου 4, η διαδικασία 
έγκρισής τους ολοκληρώνεται μέσα σε δύο (2) μήνες από 
την κοινοποίηση της έγκρισης του επενδυτικού προγράμ¬ 
ματος αναδιάρθρωσης από την Επιτροπή των Ευρωπαϊκών 
Κοινοτήτων. 

Προκειμένου για αιτήσεις της παραγράφου 2 του άρ¬ 
θρου 4 που αφορούν και σε ενισχύσεις των περιπτώσεων 
(ββ). (ΥΥ) και (δδ) του εδαφίου β, η αίτηση υποβάλλεται πα¬ 
ράλληλα και στη Διεύθυνση Συνθηκών Εργασίας του 
Υπουργείου Εργασίας. 

Οι αιτήσεις για τις ενισχύσεις της παραγράφου 3 του άρ¬ 
θρου 4 υποβάλλονται παράλληλα και στην αρμόδια Υπη¬ 
ρεσία της Γενικής Γραμματείας Έρευνας και Τεχνολο¬ 
γίας». 

2. Το πρώτο εδάφιο της παραγράφου 3 του άρθρου 6 
της ΚΥΑ 30512/9.8.91, όπως ισχύει, αντικαθίστανται ως 
εξής: 

«Η 3η Κλαδική Διεύθυνση της Γενικής Γραμματείας 
Βιομηχανίας του Υπουργείου Ανάπτυξης υποβάλλει, μέσα 
σε 20 ημέρες από την υποβολή της αίτησης, στη Διεύ¬ 
θυνση Έγκρισης και Ελέγχου Ιδιωτικών Επενδύσεων του 
ΥΠΕΘΟ αναλυτική εισήγηση για την σκοπιμότητα υπαγω¬ 


γής της ναυπηγικής επιχείρησης ή της ιδιοκτήτριας του 
πλοίου επιχείρησης, στις ενισχύσεις της παρούσας από¬ 
φασης. Ειδικά προκειμένου για αιτήσεις παροχής των ενι¬ 
σχύσεων των εδαφίων α και β της παραγράφου 1 του άρ¬ 
θρου 4, η παραπάνω αναλυτική εισήγηση υποβάλλεται 
από την 3η Κλαδική Διεύθυνση στο ΥΠΕΘΟ, εντός 20 
ημερών από την κοινοποίηση σε αυτήν της έγκρισης του 
επενδυτικού σχεδίου από την Επιτροπή Ε.Ε.». 

Άρθρο 4 

Στην παράγραφο 1 του άρθρου 7 της ΚΥΑ 30512/ 

9.8.91, όπως ισχύει, προστίθενται περιπτώσεις (στ) και (ζ) 
ως εξής: 

«στ. Ειδικά προκειμένου για τις ενισχύσεις της περίπτω¬ 
σης (α) της παραγράφου 1 του άρθρου 3, όπως τροποποι¬ 
ήθηκε με το άρθρο 2 της παρούσας, η αίτηση επιπρό¬ 
σθετα συνοδεύεται και από πλήρη τεχνικοοικονομική με¬ 
λέτη του έργου της ναυπήγησης ή μετασκευής του πλοίου 
καθώς και από σχέδιο της σύμβασης ναυπήγησης ή μετα¬ 
σκευής. 

ζ. Προκειμένου για την παροχή των ενισχύσεων της πα¬ 
ραγράφου 2 του άρθρου 2, η επιχείρηση υποβάλλει πλήρη 
οικονομοτεχνική μελέτη στην οποία σναφέρεται το συνο¬ 
λικό κόστος της ναυπήγησης ή μετασκευής του πλοίου, 
σύμφωνα με το σχετικό υπόδειγμα του Ν. 1892/90, τα δι- 
καιολογητικά 1,3α, 3β, 3δ, 3ζ, 4,5 και της παραγράφου Α 
της 945/1.12.86 (ΦΕΚ 843/Β/4.12.86) απόφαση 
ΥΠ.ΕΘ.Ο. Επίσης υποβάλλει την άδεια ναυπήγησης ή με¬ 
τασκευής που εκδϊδεται από την Επιθεώρηση Εμπορικών 
Πλοίων του Υπουργείου Εμπορικής Ναυτιλίας». 

Άρθρο 5 

Στην παράγραφο 1 του άρθρου 8 της Κ.Υ.Α. 30512/ 
9.8.1991, όπως ισχύει, προστίθεται εδάφιο ως εξής: 

«Τα οριζόμενα στο προηγούμενο εδάφιο έχουν εφαρ¬ 
μογή και για τις περιπτώσεις των ενισχύσεων της παρα¬ 
γράφου 2 του άρθρου 2 και της περίπτωσης (α) της παρα¬ 
γράφου 1 του άρθρου 3». 

Άρθρο 6 

Το άρθρο 12 της Κ.Υ.Α. 30512/9.8.1991, όπως ισχύει, 
αντικαθίσταται ως εξής: 

«Η ισχύς της παρούσας απόφασης παρατείνεται μέχρι 
ενάρξεως ισχύος του Κανονισμού με αριθ. 3094/95 της 
22.12.95 (Γ 332 της 30.12.95) του Συμβουλίου της Ευρ. 
Ενώσεως για τις ενισχύσεις στη ναυπηγική βιομηχανία και 
οπωσδήποτε όχι αργότερα της 31 Δεκεμβρίου 1997». 

Άρθρο 7 

1. Από της δημοσιεύσεως της παρούσας στην Εφημε¬ 
ρίδα της Κυβερνήσεως παύει να ισχύει η 26194/Φ7β/ 
440/4.9.96 κοινή απόφαση των Υπουργών Εθνικής Οικο¬ 
νομίας και Ανάπτυξης (ΦΕΚ 862/Β/1996). 

2. Κατά τα λοιπά ισχύουν οι διατάξεις της ΚΥΑ 30512/ 

9.8.91, όπως ισχύει. 

Άρθρο 8 

Από τις διατάξεις της παρούσας απόφασης εκτιμάται ότι 
δεν θα προκληθεί πρόσθετη επιβάρυνση του Κρατικού 
Προϋπολογισμού κοπώ το τρέχον οικονομικό έτος. Για τα 


ι 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


3155 


επόμενα έτη θα προκληθεί πρόσθετη επιβάρυνση του 
Προϋπολογισμού Δημοσίων Επενδύσεων η οποία θα αντι- 
μετωπισθεί μέσω της Σ.Α.Ε. 024. 

Άρθρο 9 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Μαρτίου 1997 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

-♦- 

Αριθ. 11523/Φ7.β/137 (2) 

Αναγνώριση της δυνατότητας ανάληψης εργασιών ελέγ¬ 
χου που αφορούν τα σκάφη αναψυχής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 (ΦΕΚ 137/Α/26.7.854 «Κυβέρνηση 
και Κυβερνητικά Όργανα» (ΦΕΚ 137Α785) 

β. Του Π.Δ. 229/86 «Σύσταση και Οργάνωση Γ.Γ.Β.» 
(ΦΕΚ 96Α786) , όπως τροποποιήθηκε και συμπληρώ¬ 
θηκε από τα Π.Δ. 396/88 (ΦΕΚ 172Α788), Π.Δ. 342/90 
(ΦΕΚ 135Α/90) και το Π.Δ. 189/95 (ΦΕΚ 99Α /95). 

γ. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19Α796) 

δ. Του άρθρο 7 παρ. 4 του Ν. 2244/94 (ΦΕΚ 168Α794) 
«Ρύθμιση θεμάτων ηλεκτροπαραγωγής από ανανεώσιμες 
πηγές ενέργειας και από συμβατικά καύσιμα και άλλες 
διατάξεις», όπως αντικαταστάθηκε με το άρθρο 17 παρ. 2 
του Ν. 2308/95 (ΦΕΚ 114Α795). 

2. Το άρθρο 22 του Ν. 1682/87 «Μέσα και όργανα αναπτυ¬ 
ξιακής πολιτικής και άλλες διατάξεις» (ΦΕΚ 14Α787). 

3. Τις διατάξεις του Ν. 2231/94 «Σύσταση και λειτουργία 
του Ελληνικού Ινστιτούτου Μετρολογίας, Εθνικού Συμβου¬ 
λίου Διαπίστευσης και άλλες διατάξεις» (ΦΕΚ 139Α794). 

4. Το άρθρο 7 του Π.Δ. 259/88 «Οργανισμός Υπουργείου 
Εμπορικής Ναυτιλίας» που αφορά τις αρμοδιότητες της 
Δ/νσης Ελέγχου Εμπορικών πλοίων (ΦΕΚ 117Α788). 

5. Την υπ’ αριθ. 4841/φ7β/52 κοινή υπουργική από¬ 
φαση, με την οποία εναρμονίζεται η ελληνική νομοθεσία 
προς την οδηγία 94/25/ΕΚ για την προσέγγιση των νομο¬ 
θετικών, κανονιστικών και διοικητικών διατάξεων οι 
οποίες αφορούν τα σκάφη αναψυχής (ΦΕΚ 111Β797). 

6. Την απόφαση του Πρωθυπουργού και της Υπουργού 
Ανάπτυξης με αρ. 114/96 «Ανάθεση αρμοδιοτήτων στους 
Υφυπουργούς Ανάπτυξης Άννα Διαμαντοπούλου και Μι- 
χάλη Χρυσοχοίδη» (ΦΕΚ 924Β796). 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη, εις βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Οι αναφερόμενες στις διατάξεις της παραγράφου 5 του 
σκεπτικού της παρούσας απόφασης, εργασίες ελέγχου 


συμμόρφωσης του κατασκευαστή και έκδοσης βεβαιώ¬ 
σεων ή πιστοποιητικών, δύνανται να εκτελούνται από φο¬ 
ρείς που είναι αναγνωρισμένοι για το σκοπό αυτό από τα 
Υπουργεία Ανάπτυξης και Εμπορικής Ναυτιλίας, οι οποίοι 
θα πρέπει να πληρούν τις απαιτήσεις που αναφέρονται 
στο Παράρτημα 1 της παρούσης. 

Άρθρο 2 

Οι ενδιαφερόμενοι για αναγνώριση φορείς, πρέπει να 
υποβάλουν αίτηση ενδιαφέροντος μαζί με τεχνικό φάκελο 
εις διπλούν, το περιεχόμενο του οποίου αναφέρεται στο 
παράρτημα 2, καθώς και δικαιολογητικά με τα οποία θα 
αποδεικνύεται ότι συντρέχουν οι προϋποθέσεις της παρα¬ 
γράφου 1 του Παραρτήματος 1 της παρούσης. 

Οι ενδιαφερόμενοι πρέπει να αναφέρουν αναλυτικά την 
περιγραφή των προϊόντων και των εργασιών, για τα οποία 
ζητείται η αναγνώριση της ικανότητας πραγματοποίησης 
ελέγχων. 

Άρθρο 3 

1. Συνιστάται Επιτροπή αποτελούμενη από τους κάτωθι 
υπαλλήλους της Γενικής Γραμματείας Βιομηχανίας και 
του Υπουργείου Εμπορικής Ναυτιλίας: 

α. Πέρρα Δημήτριο, Ηλεκτρολόγο - Μηχανικό, Προϊστά¬ 
μενο της Δ/νσης Πολιτικής Ποιότητας, ως Πρόεδρο, με 
αναπληρωτή τον Μουρτζανό Κων/νο, Χημ. Μηχανικό, τμη- 
ματάρχη της ίδιας Δ/νσης. 

β. Σταματάκη Διονυσία, νομικά, προϊσταμένη της Δ/ 
νσης Βιομηχανικών Επενδύσεων. 

γ. Κατσογιάννη Ιωάννη, χημικό, προϊστάμενο της 3ης Δ/ 
νσης Κλαδικής Βιομηχανικής Πολιτικής, με αναπληρωτή 
τον Τσαγκρή Διονύσιο, οικονομολόγο, τμηματάρχη της 
ίδιας Δ/νσης. 

δ. Ρίτσο Στυλιανό, ναυπηγό - μηχανολόγο μηχανικό, 
πλοίαρχο (Τ) ΛΣ, με αναπληρωτή τον Μαντζαφό Μ., μηχα¬ 
νολόγο - μηχανικό, πλοίαρχο (Τ) ΛΣ. 

ε. Ιορδανίδη Αντώνη, ναυπηγό - μηχανολόγο μηχανικό, 
πλωτάρχη (Τ) ΛΣ, με αναπληρωτή τον Ψευτέλη Γ., ναυ¬ 
πηγό - μηχανολόγο μηχανικό. Υποπλοίαρχο (Τ) ΛΣ. 

2. Έργο της Επιτροπής είναι η εξέταση των υποβαλλό¬ 
μενων δικαιολογητικών και η επιλογή των, κατά την κρίση 
της, φορέων, στο βαθμό που πληρούν τις απαιτήσεις του 
Παραρτήματος 1. 

Η Δ/νση Πολιτικής Ποιότητας του Υπουργείου Ανάπτυ¬ 
ξης παρέχει γραμματειακή υποστήριξη στην παραπάνω 
επιτροπή και σ' αυτή υποβάλλονται οι αιτήσεις εκδήλωσης 
ενδιαφέροντος και όλα τα απαραίτητα δικαιολογητικά. 

Άρθρο 4 

1. Η απόφαση αναγνώρισης θα αναφέρει τα προϊόντα 
και τις εργασίες τις οποίες ο φορέας δύναται να εκτελεί. 

2. Οι αναγνωριζόμενοι φορείς οφείλουν να διαπιστευ- 
θούν, για το αντικείμενο για το οποίο θα αναγνωριστούν, 
μόλις το Εθνικό Συμβούλιο Διαπίστευσης μπορεί να πραγ¬ 
ματοποιήσει το σχετικό έργο. 

1. Η αξιολόγηση των φορέων θα σχετίζεται με την ικα¬ 
νότητά τους, να ελέγχουν την ικανοποίηση των βασικών 
απαιτήσεων ασφάλειας, από τον κατασκευαστή θα διε- 
νεργείται σε σχέση με το εύρος των δραστηριοτήτων και 
των προϊόντων για τα οποία επιθυμούν να αναγνωρισθούν, 
τα οποία θα αφορούν: 

1.1. Την κατηγορία των σκαφών αναψυχής και των συ- 

στατικών τους (παραρτήματα I και II της Κ.Υ.Α. της πα- 
ραγρ. 5 του σκεπτικού, σε συνδυασμό με τις υπηρεσίες ή 
δραστηριότητες που πρόκειται να επιθεωρηθούν, εξετα- 
σθούν ή εγκριθούν. Οι υποψήφιοι φορείς πρέπει να δηλώ¬ 
σουν για ποια κατηγορία σκαφών, όπως αυτές ορίζονται 
στο παράρτημα I της παραπάνω απόφασης, επιθυμούν να 
αναγνωρισθούν. 

1.2. Τα πρότυπα, όπου εφαρμόζονται, σύμφωνα με τα 
οποία θα ελεγχθούν τα σκάφη, οι υπηρεσίες ή οι δραστη¬ 
ριότητες, και τα οποία μπορεί να περιλαμβάνουν εθνικά ή 
διεθνή πρότυπα, πρότυπα για ειδικά προϊόντα ή απαιτή¬ 
σεις γενικότερης φύσης. 

Οι υποψήφιοι πρέπει να μπορούν να εξετάζουν ή να επι¬ 
θεωρούν σύμφωνα με τα πρότυπα αυτά. Εθνικά ή διεθνή 
πρότυπα, που δεν έχουν δημοσιευθεί στην Επίσημη Εφη¬ 
μερίδα των Ευρωπαϊκών Κοινοτήτων, δεν θα αποτελούν 
τεκμήρια πιστότητας. Όταν δεν υπάρχουν εναρμονισμένα 
πρότυπα, ο φορέας θα κρίνει σε συνεργασία με τα αρμό¬ 
δια Υπουργεία την έκταση στην οποία αυτά ή σε μερικές 
περιπτώσεις οι τεχνικές προδιαγραφές ενός κατασκευα¬ 
στή, ικανοποιούν τις βασικές απαιτήσεις ασφάλειας της 
Κ.Υ.Α. της παραγρ. 5 του σκεπτικού. 

1.3. Τις ενότητες αξιολόγησης της πιστότητας για τις 
οποίες ο φορέας ζητά να λάβει αναγνώριση. Ένας φορέας 
δεν μπορεί να αναγνωρισθεί για τμήμα μιας ενότητας αξιο¬ 
λόγησης της πιστότητας. Οι φορείς δεν είναι απαραίτητο 
να υποβάλλουν αίτηση για όλες τις κατηγορίες σχεδια- 
σμού των σκαφών ή για όλες τις ενότητες αξιολόγησης της 
πιστότητας όπου απαιτούνται οι υπηρεσίες ενός κοινοποι¬ 
ημένου φορέα. Ο υποψήφιος φορέας πρέπει επίσης να 
δηλώσει για ποιες κατηγορίες σκαφών αναψυχής ή συστα¬ 
τικών μερών και για ποιες ενότητες αξιολόγησης επιθυμεί 
να αξιολογηθεί. 

Αρθρο 6 

Προσαρτώνται και αποτελούν αναπόσπαστο μέρος της 
παρούσης τα κάτωθι Παραρτήματα 1 και 2. 

Παράρτημα 1 

Α. Προδιαγραφές που πρέπει να πληρούν οι προς ανα¬ 
γνώριση φορείς. 

1. Ο φορέας πρέπει να εκπληροί τις απαιτήσεις των 
προτύπων της Σειράς ΕΝ 45000 καθώς και αυτές που 
προβλέπονται για κοινοποιημένο φορέα από τις διατάξεις 
της παραγράφου 5 του σκεπτικού της παρούσας απόφα¬ 
σης και ιδιαίτερα του Παραρτήματος XIV αυτής. 

2. Ο φορέας πρέπει να είναι Ν.Π.Δ.Δ. ή Ι.Δ. με μορφή 
οργανισμού ή Ε.Π.Ε. ή Α.Ε. με μετοχικό κεφάλαιο, όπου 
αυτό απαιτείται, τουλάχιστον 150.000-000 δρχ. όταν προ¬ 
ορίζεται να αναγνωρισθεί για σκάφη των κατηγοριών Α, Β, 
ή Γ πάνω από 12 μέτρα μήκους γάστρσς και για τις υπόλοι¬ 
πες περιπτώσεις τουλάχιστον 40.000.000 δρχ. 

Ο φορέας πρέπει να προσκομίσει τα κάτωθι δικαιολογη- 
τικά: 

2.1. Πιστοποιητικό ασφαλιστικής και φορολογικής ενη¬ 
μερότητας. 

2.2. Ισολογισμούς των τριών τελευταίων ετών (αν υπάρ¬ 
χουν). 

2.3. Πιστοποιητικά περί μη πτωχεύσεως, εκκαθαρί- 
σεως, και παύσης εργασιών, αναγκαστικής διαχείρισης ή 
πτωχευτικού συμβιβασμού ή σε οποιαδήποτε ανάλογη κα¬ 
τάσταση, η οποία προκύπτει από τις κείμενες διατάξεις 
της νομοθεσίας. 


2.4. Πιστοποιητικά ότι δεν έχει κινηθεί εναντίον του δια¬ 
δικασία κήρυξης σε πτώχευση, αναγκαστικής διαχείρισης 
ή πτωχευτικού συμβιβασμού ή παρόμοια διαδικασία προ- 
βλεπόμενη από τις κείμενες διατάξεις της νομοθεσίας. 

3. Το προσωπικό που είναι επιφορτισμένο με τους ελέγ¬ 
χους πρέπει να είναι ασφαλισμένο και να διαθέτει: 

3.1. Δίπλωμα ανώτατης ή ανώτερης σχολής με ειδικό¬ 
τητα ναυπηγού ή μηχανολόγου μηχανικού. 

3.2. Άριστη τεχνική και επαγγελματική κατάρτιση. 

3.3. Άριστη γνώση των προτύπων, προδιαγραφών, με¬ 
θόδων κ.λπ. που σχετίζονται με τους ελέγχους που διε¬ 
νεργεί. 

4.0 φορέας πρέπει να διαθέτει, ο ίδιος ή με υπεργολα¬ 
βία, τα απαιτούμενα μηχανήματα, εγκαταστάσεις και τε¬ 
χνικό εξοπλισμό, για την εκτέλεση των προβλεπόμενων 
για τους ελέγχους εργασιών. 

5. Η ικανότητα του φορέα για εκτέλεση των προβλεπό¬ 
μενων εργασιών μπορεί να αποδεικνύεται και από τα κά¬ 
τωθι: 

5.1. Από την προγενέστερη εμπειρία του στην εκτέ¬ 
λεση παρόμοιων εργασιών καθώς από το διατιθέμενο τε¬ 
χνικό προσωπικό. 

5.2. Από τη δυνατότητα ανταλλαγής εμπειρίας και πλη¬ 
ροφοριών με αντίστοιχους φορείς του εξωτερικού. 

5.3. Από την περιγραφή των μέτρων που λαμβάνει για 
την εξασφάλιση της ποιότητας των εκτελσυμένων εργα¬ 
σιών. 

Β. Υποχρεώσεις του αναγνωρισμένου φορέα 

1.0 φορέας γνωστοποιεί, στην 3η Διεύθυνση Κλαδικής 
Βιομηχανιής Πολιτικής του Υπουργείου Ανάπτυξης και τη 
Διεύθυνση Ελέγχου Εμπορικών Πλοίων του ΥΕΝ, κάθε αλ¬ 
λαγή της οργανωτικής του δομής ή της νομικής του υπό¬ 
στασης και τους ενημερώνει για τα ονόματα των εκάστοτε 
απασχολουμένων ελεγκτών Μηχανικών. 

2. Οργανώνει ενημερωτικά σεμινάρια σχετικά με τους 
πραγματοποιούμενους ελέγχους για το προσωπικό των 
αρμοδίων Υπηρεσιών. 

3. Παρέχει στις αρμόδιες υπηρεσίες του Υπουργείου 
Ανάπτυξης και του Υ.Ε.Ν. κάθε δυνατή διευκόλυνση κατά 
τη διεξαγωγή από αυτούς δειγματοληπτικών ελέγχων, κα¬ 
θώς και κάθε πληροφορία περί της τεχνικής της διεξαγω¬ 
γής των ελέγχων. 

4. Παρακολουθεί, αναπτύσσει και εφαρμόζει σύγχρο¬ 
νες μεθόδους ελέγχου. 

5. Τηρεί μηχανογραφημένο αρχείο των στοιχείων των 
πραγματοποισυμένων ελέγχων και δίνει στη 3η ΚΔΒΠ του 
Υπουργείου Ανάπτυξης και στη ΔΕΕΠ του ΥΕΝ οποιαδή¬ 
ποτε πληροφορία ήθελε ζητηθεί από το αρχείο αυτό. 

6. Εκπληροί εγκαίρως τις ασφαλιστικές και φορολογι¬ 
κές του υποχρεώσεις. 

7. Με το κλείσιμο κάθε οικονομικού έτους, ενημερώνει 
τις αρμόδιες υπηρεσίες του Υπουργείου Ανάπτυξης και 
του Υπουργείου Εμπορικής Ναυτιλίας για τη συνολική πο¬ 
ρεία, των σχετικών με τους ελέγχους εργασιών με την 
υποβολή ετήσιου απολογισμού και την υποβολή του κατα¬ 
λόγου που αναφέρεται στην παράγραφο 9 του παρό¬ 
ντος. 

8. Διενεργεί τεχνικό έλεγχο ωρίς αμοιβή, σε ποσοστό μη 
υπερβαίνον το 10% του αριθμού των διενεργουμένων από 
αυτόν τακτικών ελέγχων, σε περιπτώσεις που ο έλεγχος 

αυτός εντέλλεται από τις αρμόδιες υπηρεσίες του Υπουρ¬ 
γείου Ανάπτυξης ή του ΥΕΝ. 

9.0 φορέας διατηρεί κατάλογο των σκαφών και των συ¬ 
στατικών στοιχείων για τα οποία έχει εκδόσει το οποιοδή- 
ποτε πιστοποιητικό ή βεβαίωση. Στον κατάλογο αυτό ανα- 
φέρονται τα πλήρη στοιχεία της Εταιρείας για την οποία 
εκδόθηκε το πιστοποιητικό ή η βεβαίωση. Ο κατάλογος 
πρέπει να ενημερώνεται ανελλιπώς και να είναι διαθέσι¬ 
μος εφόσον ζητείται. Παράλληλα πρέπει να τηρείται αρ¬ 
χειοθετημένη η περιγραφή του συστήματος που εφαρμό¬ 
ζει ο κατασκευαστής, καθώς και όλα τα απαραίτητα στοι¬ 
χεία, βάσει των οποίων εκδόθηκε το ανωτέρω αναφερό- 
μενο πιστοποιητικό ή βεβαίωση. 

10. Ο φορέας δεν μπορεί να αναθέσει υπεργολαβικά 
την ευθύνη των απαραίτητων αναλυτικών τεχνικών κρί¬ 
σεων, στις οποίες θα βασιστεί η τελική απόφαση, για τη 
χορήγηση ή όχι της βεβαίωσης εξέτασηςτύπου ΕΚ, κ.λπ. 

11. Οι καταγραμμένες συμφωνίες που έχουν συναφθεί 
μεταξύ του φορέα και των εξωτερικών υπεργολάβων που 
τυχόν χρησιμοποιεί, πρέπει να είναι διαθέσιμες για 
έλεγχο. Ο φορέας διατηρεί κατάλογο με όλους τους εξω¬ 
τερικούς υπεργολάβους που χρησιμοποιεί, το δε εγχειρί¬ 
διο ποιότητάς του, περιέχει τον κατάλογο αυτόν, ή αναφέ- 
ρεται σ' αυτόν. 

Ο φορέας θα πρέπει να έχει στη διάθεσή του: 

- Τα πλήρη στοιχεία, διεύθυνση κ.λπ., το νομικό καθε¬ 
στώς και λεπτομέρειες για την οποιαδήποτε σχέση τυχόν 
υπάρχει, μεταξύ του εξωτερικού φορέα και μητρικής εται¬ 
ρείας, ένωσης εταιρειών ή άλλου οργανισμού, μέρος του 
οποίου είναι ο εξωτερικός φορέας. 

- Ονόματα και προσόντα του προσωπικού που απασχο¬ 
λείται σε σχετικές τεχνικές εργασίες. 

- Εργασίες που διενεργοϋνται από τον εξωτερικό φο¬ 
ρέα κατ' εξουσιοδότηση του φορέα. 

- Καταγραμμένες διαδικασίες και αποτελέσματα, ώστε 
να ελεγχθεί η συμμόρφωση του με τις απαιτήσεις των σχε¬ 
τικών προτύπων ΕΝ 45000, η ικανότητα του να εκπληρώ¬ 
νει το έργο που του ανατίθεται και διαδικασίες για την πα¬ 
ρακολούθηση του έργου αυτού. 

- Κατάλληλα καταγραμμένες οδηγίες προς τον εξωτε¬ 
ρικό φορέα και από αυτόν προς το προσωπικό του, που θα 
αφορούν το απόρρητο, σύμφωνα με την παράγραφο 7 του 
παραρτήματος XIV της Κ.Υ.Α. της παραγρ. 5 του σκεπτι¬ 
κού. 

12. Ο φορέας διατηρεί πάντα την ευθύνη για την εργα¬ 
σία που αναθέτει υπεργολαβικά στους τυχόν εξωτερικούς 
φορείς. 

13.0 φορέας πρέπει να καταθέσει δήλωση ότι αποδέχε¬ 
ται και συμφωνεί με τους όρους και τα καθοριζόμενα στην 
απόφαση αυτή, σχετικά με την διενέργεια των ελέγχων. 

Παράρτημα 2 

Περιεχόμενο τεχνικού φακέλου 

1. Ταυτότητα του φορέα (νομική μορφή, διεύθυνση 
κ.λπ.). 

2. Αναλυτική περιγραφή του αντικειμένου των εργα¬ 
σιών, για το οποίο ζητείται αναγνώριση. 

3. Τρόπος διασφάλισης της ανεξαρτησίας, αντικειμενι¬ 
κότητας και ακεραιότητας του φορέα. 

4. Τεχνική ικανότητα του φορέα σχετικά με: 

α. Διοίκηση και οργάνωση. 

β. Προσωπικό. 


γ. Εγκαταστάσεις και εξοπλισμό (διαθέσιμος εξοπλι¬ 
σμός, διακρίβωση οργάνων κ.λπ.). 

δ. Διαδικασίες εργασίας (μέθοδοι ελέγχου, σύστημα 
διασφάλισης της ποιότητας, εκθέσεις ελέγχου, αρχείο 
ελέγχων, διαδικασίες δειγματοληίμιας, διασφάλιση του 
βιομηχανικού απορρήτου, υπεργολαβίες). 

ε. Σχετική εμπειρία του φορέα. 

5. Συνεργασίες του φορέα (με πελάτες, φορείς διαπί¬ 
στευσης, εργαστήρια). 

Άρθρο 6 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΕΜΠΟΡΚΗΕ ΝΑΥΤΙΛΙΑΣ 

ΑΝΝΑ ΔΙΑΜΑΝΤΟΠΟΥΛΟΥ ΣΤΑΥΡΟΣ ΣΟΥΜΑΚΗΣ 
-♦- 

Αριθ. 11114 (3) 

Καθορισμός ύψους Δώρου Εορτών Πάσχα 1997 των Εφη¬ 
μεριδοπωλών όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠ. ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 452/76 «περί χορηγήσεως δώ¬ 
ρου στους εφημεριδοπώλες» (ΦΕΚ 272/Α/76). 

2. Τις διατάξεις των άρθρων 6 και 7 του Κανονισμού χο¬ 
ρήγησης δώρου εορτών στους Εφημεριδοπώλες (ΦΕΚ 
1233/Β/1977), όπως αυτός τροποποιήθηκε με τις απο¬ 
φάσεις Β2/55/2237/13.2.79 (ΦΕΚ 1135/Β/79) και Φ55/ 
2728/24.11.92 (ΦΕΚ 707/Β/30.11.92) των Υπουργών 
Προεδρίας, Οικονομικών, Εργασίας και Υγείας, Πρόνοιας 
και Κοινωνικών Ασφαλίσεων και τις διατάξεις του άρθρ. 2 
παρ. 8 του Π.Δ. 231 /86 (ΦΕΚ 97/Α/16.7.86) «περί περιο¬ 
ρισμού συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητας Υπουργείου 
Υγείας, Πρόνοιας και Κοινωνικών Ασφαλίσεων - Γ ενική 
Γραμματεία Κοιν. Ασφαλίσεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

4. Την αριθ. 80087/24.10.96 απόφαση Υπουργού Ερ¬ 
γασίας και Κοινωνικών Ασφαλίσεων «Μεταβίβαση αρμο¬ 
διοτήτων του Υπουργού Εργασίας και Κοινωνικών Ασφαλί¬ 
σεων και εξουσία υπογραφής στο Γ ενικό Γ ραμμστεά του 
Υπουργείου το Γενικό Γραμματέα Διαχείρισης Κοινοτικών 
και άλλων Πόρων και στον Ειδικό Γ ραμματέα του Διοικητι¬ 
κού Τομέα Πολιτικού Σχεδιασμού, Προϋπολογισμού και 
Μελετών, Γ ενικούς Δ/ντές, Προϊσταμένους Δ/νσεων και 
Τμημάτων. 

5. Την αριθ. 17/12.3.97 απόφαση του Δ.Σ. του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων, αποφασίζουμε: 

1) Εγκρίνουμε τη χορήγηση Δώρου Εορτών Πάσχα 1997 
στους εφημεριδοπώλες όλης της χώρας ως εξής: 

α) Για όσους έχουν μέχρι ένα (1) χρόνο ασφάλιση δρχ. 
133.798. 

β) Για όσους έχουν συμπληρώσει ένα (1) χρόνο ασφά¬ 
λιση και μέχρι πέντε (5) χρόνια δρχ. 187.317 

γ) Για όσους έχουν συμπληρώσει πέντε (5) χρόνια ασφά¬ 
λιση και μέχρι δέκα (10) χρόνια δρχ. 214.076. 

δ) Για όσους έχουν συμπληρώσει δέκα (10) χρόνια 
ασφάλιση και μέχρι είκοσι (20) χρόνια δρχ. 240.836. 

ε) Για όσους έχουν συμπληρώσει είκοσι (20) χρόνια 
ασφάλιση και άνω δρχ. 267.595. 

2) Σε περίπτωση κατά την οποία ο δικαιούχος δεν απα¬ 
σχοληθεί πλήρως κατά το χρονικό διάστημα από 1 Ιανουά¬ 
ριου 1997 μέχρι 30 Απριλίου 1997 παίρνει κλάσμα δώρου 
ανάλογο προς το χρόνο εργασίας του κατά τις διατάξεις 
του άρθρου 7 του Κανονισμού του Λογαριασμού Δώρων 
Εφημεριδοπωλών. 

3) Η ιδιότητα του εφημεριδοπώλη καθορίζεται από τις 
διατάξεις του Κανονισμού Δώρου Εφημεριδοπωλών. 

Η δαπάνη για τη χορήγηση Δώρου βαρύνει τον Λογαρια¬ 
σμό Δώρου Εφημεριδοπωλών που έχει συσταθεί στο Τα¬ 
μείο Συντάξεων Εφημεριδοπωλών και Υπαλλήλων Πρα¬ 
κτορείων. 

4) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1997 

Ο Γ ενικός Γ ραμματέας 
ΒΑΣ. ΜΠΡΑΚΑΤΣΟΥΛΑΣ 

-♦- 

Αριθ. 8490 ( 4 ) 

Επαναπρόσληψη υπαλλήλων στον Ο.Δ.Ι.Ε. κατά ειδικό¬ 
τητα για την κάλυψη παγίων και διαρκών αναγκών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Το πρακτικό της τριμελούς Επιτροπής του άρθρου 25 
παρ. 3 του Ν. 2190/94. 

3. Την πρόταση του Υφυπουργού Πολιτισμού για επανα¬ 
πρόσληψη των απολυθέντων υπαλλήλων στον Οργανισμό 
Διεξαγωγής Ιπποδρομιών Ελλάδος (ΟΔΙΕ) με το Ν. 1882/ 
96. 

4. Την υπ' αριθμ. 5355/26.2.97 κοινή υπουργική από¬ 
φαση «Καθορισμός αριθμού επαναπροσλαμβανομένων 
υπαλλήλων στον ΟΔΙΕ κατά ειδικότητα για την κάλυψη πα¬ 
γίων και διαρκών αναγκών». 

5. Την αριθμ. 47968/9.10.96 κοινή απόφαση «Ανάθεση 
αρμοδιοτήτων στον Υφυπουργό Πολιτισμού». 

6. Την υπ' αριθμ. 1 107147/1239/0006Α/4.10-96 
«Ανάθεση αρμοδιοτήτων στους Υφυπουργούς Οικονομι¬ 
κών». 

7. Το γεγονός ότι από τις διατάξεις της παρούσας από¬ 
φασης προκύπτει δαπάνη σε βάρος του προϋπολογισμού 
του ΟΔΙΕ ποσού 6.500-000 δρχ. περίπου, αποφασί¬ 
ζουμε: 

Την άμεση επαναπρόσληψη των υπαλλήλων του Οργα¬ 
νισμού Διεξαγωγής Ιπποδρομιών Ελλάδος (ΟΔΙΕ) με βάση 
τις πάγιες και διαρκείς ανάγκες όπως αυτές προσδιορί¬ 
στηκαν με τα πρακτικά Συνεδριάσεων του ΔΣ/ΟΔΙΕ κατ’ 
εφαρμογή των διατάξεων του άρθρου 44 του Ν. 1882/90 


ως κατωτέρω και με έναντι ενός εκάστου αναγραφόμενη 
ειδικότητα στον εισαγωγικό βαθμό. 

1. Αναγνωστόπουλος Γεώργιος, εργάτης στίβου ΥΕ. 

2. Μιχάλης Χρήστος, εργάτης-σταυλίτης ΥΕ. 

3. Μιχάλης Νικόλαος, εργάτης-σταυλίτης ΥΕ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Μαρτίου 1997 
α υφυπουργοί 

ΟΚΟ ΝΟΜΙΚΟΝ ΠΟΛΙΤΙΣΜΟΥ 

ΝΙΚ. ΧΡ1ΣΤΟΔΟΥΛΑΚΗΣ ΑΝΔΡΕΑΣ αθ. ΦΟΥΡΑΣ 

-«- 

Αριθ. 8693 (5) 

Ανασυγκρότηση ειδικής επιτροπής προσδιορισμού της 
αξίας των επαγγελματιών ποδοσφαιριστών. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 9 ταυ άρθρου 15 του Ν. 1958/ 

1991 «Τμήματα αμειβσμένων Αθλητών - Αθλητικές Ανώ¬ 
νυμες Εταιρίες και άλλες διατάξεις». 

2. Την αρ. ΥΠΠΟ/ΓΝΟΣ/47968/9.10.95 (ΦΕΚ 937/Β/ 
14.10.96) κοινή απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Ανδρέα Φοΰρα». 

3. Την αρ. 7178/10.3.95 απόφαση περί συγκρότησης 
ειδικής επιτροπής προσδιορισμού της αξίας των επαγγελ- 
ματιών ποδοσφαιριστών, αποφασίζουμε: 

Α) α) Ανασυγκροτούμε την ΕΙΔΙΚΗ ΕΠΙΤΡΟΠΗ ΠΡΟΣ¬ 
ΔΙΟΡΙΣΜΟΥ ΤΗΣ ΑΞΙΑΣ ΤΩΝ ΕΠΑΓΓΕΛΜΑΤΙΩΝ ΠΟΔΟ¬ 
ΣΦΑΙΡΙΣΤΩΝ, αποτελούμενη από τα εξής μέλη: 

1. ΜΠΑΛΑΣΟΠΟΥΛΟ Δημήτριο, ως Πρόεδρο. 

2. ΓΡΥΛΛΗ Λάζαρο, ως Αντιπρόεδρο. 

3. ΛΑΖΟΥΡΑ Γεώργιο, ως Μέλος. 

4. ΠΕΠΠΑ Αικατερίνη, ως Μέλος. 

5. ΓΙΑΚΟΥΜΑΤΟ Δημήτριο, ως Μέλος. 

6. ΚΥΡΙΑΚΟΥ Δημήτριο, ως Μέλος. 

7. ΦΩΤΙΟΥ Αικατερίνη, ως Μέλος. 

8. ΚΑΝΕΛΛΟΠΟΥΛΟ Σπύρο, ως Μέλος. 

9. ΠΑΠΑΓΕΩΡΓΙΟΥ Αννα, ως Μέλος. 

10. ΕΥΓΕΝΙΔΗ Δημήτριο, ως Μέλος. 

11. ΜΠΡΟΥΜΑ Χαράλαμπο, ως Μέλος. 

12. ΤΖΑΝΙΔΑΚΗ Γεώργιο, ως Μέλος. 

13. ΛΥΜΠΕΡΟΠΟΥΛΟ Γεώργιο, ως Μέλος. 

14. ΠΑΠΑΝΔΡΕΟΥ Ανδρέα, ως Μέλος. 

15. ΣΟΥΛΙΩΤΗ Παναγιώτη, ως Μέλος. 

Ως Γραμματείς ορίζονται οι: 

1. ΔΑΡΡΑ Λελούδα 

2. ΞΗΡΟΚΩΣΤΑ Ευπραξία 

3. ΚΑΡΠΑΤΣΗ Ελισάβετ 

4. ΚΑΛΛΙΡΗ Αικατερίνη 

β) Έργο της Επιτροπής είναι ο προσδιορισμός της αξίας 
των Επαγγελματιών Ποδοσφαιριστών της κάθε ΠΑΕ - Μέ¬ 
λους της ΕΠΑΕ προς το σκοπό του υπολογισμού της αξίας 
αυτών στο σύνολο των ιδίων κεφαλαίων της εταιρείας για 
την εφαρμογή των διατάξεων των άρθρων 47 και 48 του 
Κ.Ν. 2190/1920, όπως αυτά ισχύουν κάθε φορά καθώς 
και της παρ. 3 του άρθρου 77 του Ν. 1958/91. 

γ) Η θητεία των μελών της Επιτροπής ορίζεται τριετής. 

δ) Η Επιτροπή συνεδριάζει παρουσία επτά (7) τουλάχι- 

στον μελών και αποφασίζει με απόλυτη πλειοψηφία των 
παρόντων. Σε περίπτωση ισοφηφίας υπερισχύει η γνώμη 
υπέρ της οποίας τόχθηκε ο Πρόεδρος. 

ε) Η Επιτροπή για την ταχύτερη περαίωση του έργου της 
μπορεί μα απόφαση του Προέδρου αυτής, να συγκροτεί 
από τα μέλη της τριμελή τμήματα, οι αποφάσεις των 
οποίων επικυρώνονται από την ολομέλεια αυτής. 

στ) Ως τόπος συνεδριάσεων της Επιτροπής ορίζονται τα 
Γραφεία της ΕΠΑΕ. 

ζ) Με ειδικό κανονισμό που εκδίδεται από την Επιτροπή 
ρυθμίζονται τα κάθε είδους θέματα εσωτερικής λειτουρ¬ 
γίας αυτής. 

η) Οι κάθε είδους δαπάνες λειτουργίας της Επιτροπής 
βαρύνουν την ΕΠΑΕ, η οποία δύναται σε ετήσια βάση να 
τις επιμερίζει σε βάρος των ΠΑΕ - Μελών της. 

Β) Ορίζουμε ότι η Επιτροπή αποφασίζει για τον προσ¬ 
διορισμό της αξίας των Επαγγελματιών Ποδοσφαιριστών, 
με βάση κριτήρια αντικειμενικά, διαφανή και ανάλογα 
προς τα ισχύοντα διεθνώς, μεταξύ των οποίων περιλαμβά¬ 
νονται οπωσδήποτε τα κριτήρια: 


αα) Τα ποσά που αναγράφονται στο συμβόλαιο υπέρ του 
ποδοσφαιριστή και υπέρ του σωματείου από το οποίο 
προήλθε συνεκτιμημένων και των ποσών που αναγράφο¬ 
νται σε συμβόλαια με αντάλλαγμα. 

ββ) Τα ποσά των νομίμων αποδοχών (τακτικών και εκτά¬ 
κτων) του ποδοσφαιριστή κατά την τελευταία διετία από 
την ΠΑΕ, στην οποία ανήκε και στην ΕΠΟ, για την τυχόν 
συμμετοχή τους στις Εθνικές Ομάδες. 

γγ) Η συμμετοχή του ποδοσφαιριστή στις Εθνικές Ομά¬ 
δες (ανδρών - ελπίδων - νέων). 

δδ) Η ηλικία του ποδοσφαιριστή, ο αριθμός των συμμε¬ 
τοχών του στους αγώνες της ομάδας του καθώς και η πει¬ 
θαρχική κατάστασή του. 

Η απόφαση αυτή να δημόσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

■Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαα. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡίΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνωπροσαύξηση 100 δρχ. ανά θσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' {Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β,Ι.) 

Ανώτατου Ειδικού Δικοστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 » 

10.000 » 

3.000 » 

250,000 

10.000 

2.500 δρχ. 

2.500 >· 

500 » 

2.500 »· 

1.250 ■> 

500 ·> 

250 » 

500 » 

150 - 

12.500 » 

500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ(Σολωμού51 -Αθήνα) καισπςάλλεςπόλειςαπόταΔημόσιαΤαμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΒ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















